Vispārējās tiesas (piektā palāta) 2013. gada 25. aprīļa spriedums – Gossio/Padome
(lieta T‑130/11)
Kopējā ārpolitika un drošības politika – Īpaši ierobežojoši pasākumi, kuri vērsti pret konkrētām personām un vienībām saistībā ar situāciju Kotdivuārā – Līdzekļu iesaldēšana – Pienākums norādīt pamatojumu – Acīmredzama kļūda vērtējumā
1.                     Prasība atcelt tiesību aktu – Interese celt prasību – Akts, ar kuru tiesvedības laikā atceļ un aizstāj apstrīdēto tiesību aktu – Pieteikums par prasījumu grozīšanu – Neesamība – Prasītāja intereses panākt apstrīdētā tiesību akta atcelšanu saglabāšana (LESD 263. panta ceturtā daļa; Padomes Regulas Nr. 560/2005, kas grozīta ar Regulu Nr. 25/2011, I A pielikums; Padomes Lēmuma 2010/656, kas grozīts ar Lēmumu Nr. 2011/18, II pielikums) (sal. ar 31.–34. punktu)
2.                     Iestāžu akti – Pamatojums – Pienākums – Apjoms – Ierobežojoši pasākumi pret Kotdivuāru – Konkrētu personu un vienību līdzekļu iesaldēšana saistībā ar situāciju Kotdivuārā – Personas, uz kuru attiecas šis pasākums, iepriekšējas uzklausīšanas pienākuma neesamība – Pienākums norādīt pamatojumā īpašus un konkrētus elementus, kuri attaisno minēto pasākumu – Lēmums, kas iekļaujas attiecīgajai personai zināmā kontekstā, ļaujot tai saprast attiecībā uz to veiktā pasākuma apjomu – Īsa pamatojuma pieļaujamība (LESD 296. pants; Padomes Regulas Nr. 560/2005, kas grozīta ar Regulu Nr. 25/2011, I A pielikums; Padomes Lēmuma 2010/656, kas grozīts ar Lēmumu 2011/18, II pielikums) (sal. ar 40.–46. punktu)
3.                     Prasība atcelt tiesību aktu – Pamati – Būtisku procedūras noteikumu pārkāpums – Pienākums norādīt pamatojumu – Pamats, kurš atšķiras no pamata par tiesiskumu pēc būtības (LESD 263. panta otrā daļa) (sal. ar 52. punktu)
4.                     Eiropas Savienība – Iestāžu aktu tiesiskuma pārbaude tiesā – Ierobežojoši pasākumi pret Kotdivuāru – Konkrētu personu un vienību līdzekļu iesaldēšana saistībā ar situāciju Kotdivuārā – Pārbaude tiesā – Apjoms – Ierobežota vispārējo normu pārbaude – Konkrētām vienībām piemērojamo aktu pārbaude, kas ietver arī faktu vērtējumu un pierādījumu pārbaudi (LES 29. pants; LESD 215. panta 2. punkts; Padomes Regulas Nr. 560/2005, kas grozīta ar Regulu Nr. 25/2011, 11.a panta 1. un 2. punkts; Padomes Lēmuma 2010/656, kas grozīts ar Lēmumu 2011/18, 7. panta 1. un 2. punkts) (sal. ar 56.–58. punktu)
Priekšmets
Prasība atcelt, pirmkārt, Padomes 2011. gada 14. janvāra Lēmumu 2011/18/KĀDP, ar kuru groza Padomes Lēmumu 2010/656/KĀDP, ar ko atjauno ierobežojošus pasākumus pret Kotdivuāru (OV L 11, 36. lpp.), un, otrkārt, Padomes 2011. gada 14. janvāra Regulu (ES) Nr. 25/2011, ar kuru groza Regulu (EK) Nr. 560/2005, ar ko nosaka dažus īpašus ierobežojošus pasākumus, kuri vērsti pret konkrētām personām un vienībām saistībā ar situāciju Kotdivuārā (OV L 11, 1. lpp.)
Rezolutīvā daļa:
1)
prasību noraidīt;
2)
Marcel Gossio sedz savus tiesāšanās izdevumus pats, kā arī atlīdzina Eiropas Savienības Padomes tiesāšanās izdevumus;
3)
Kotdivuāras Republika un Eiropas Komisija sedz savus tiesāšanās izdevumus pašas.